|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ****ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣ****Δ/ΝΣΗ Δ/ΘΜΙΑΣ ΕΚΠ/ΣΗΣ Β΄ ΑΘΗΝΑΣ****ΠΡΟΤΥΠΟ ΓΕΝΙΚΟ ΛΥΚΕΙΟ ΑΝΑΒΡΥΤΩΝ**Λ .Κηφισίας 184,14562 ΚηφισιάΤηλ.: 2108012944FAX: 2108080562Email: mail@lyk-peir-anavr.att.sch.grΙστοσελίδα : http://lyk-peir-anavr.att.sch.gr | Κηφισιά, 29-1-2020 Αρ. Πρωτ.: 23**ΠΡΟΣ:**Τουριστικά Γραφεία**ΚΟΙΝ.:**Δ/νση Δ/θμιας Εκπ/σης Β’ Αθήνας. |

**ΘΕΜΑ: Πρόσκληση εκδήλωσης ενδιαφέροντος και υποβολής οικονομικής προσφοράς για τη διοργάνωση πολυήμερης εκδρομής – μετακίνησης μαθητών και εκπαιδευτικών στη ΚΩΝΣΤΑΝΤΙΝΟΥΠΟΛΗ, στo πλαίσιο επίσκεψης σε σχολείο της ομογένειας και συμμετοχής σε μαθητικό Ευρωπαϊκό συνέδριο στην Κωνσταντινούπολη 11-15 Μαρτίου, του Προτύπου Γενικού Λυκείου ΑΝΑΒΡΥΤΩΝ.**

Το Σχολείο μας προτίθεται να διοργανώσει πολυήμερη εκπαιδευτική επίσκεψη μαθητών των Α’ και Β’ τάξεων στη Κωνσταντινούπολη. Η μετακίνηση αυτή γίνεται μετά από πρόσκληση του Ζωγραφείου Λυκείου προς το σχολείο μας. Στο πλαίσιο της πρόσκλησης, οι μαθητές θα συμμετάσχουν και στο 1ο μαθητικό συνέδριο στο Σισμανόγλειο μέγαρο Κωνσταντινούπολης. Καλούμε, σύμφωνα με το άρθρο 13 της Υ.Α 33120/ΓΔ4/28–02–2017 του ΥΠΠΕΘ (ΦΕΚ 681/06–03–2017) με θέμα «Εκδρομές – Εκπαιδευτικές επισκέψεις μαθητών και μαθητριών Δημοσίων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας» τα ενδιαφερόμενα τουριστικά γραφεία να καταθέσουν με εκπρόσωπό τους ή με courier ή με e-mail στο γραφείο του Διευθυντή του Σχολείου μέχρι την **Πέμπτη 6-2-2020 και ώρα 11:00 π. μ.**, κλειστές οικονομικές προσφορές σύμφωνες με την παραπάνω Υ.Α., καθώς και με τα παρακάτω στοιχεία και προδιαγραφές:

|  |  |  |
| --- | --- | --- |
| 1 | ΣΧΟΛΕΙΟ | **ΠΡΟΤΥΠΟ ΓΕΝΙΚΟ ΛΥΚΕΙΟ ΑΝΑΒΡΥΤΩΝ**  |
| 2 | ΠΡΟΟΡΙΣΜΟΣ-ΗΜ.ΑΝΑΧ/ΣΗΣ ΚΑΙ ΕΠΙΣΤΡΟΦΗΣ | **Ευρύτερη περιοχή της Κωνσταντινούπολης****Τετάρτη 11/3/2020 – Κυριακή 15/3/2020****(4 διανυκτερεύσεις )** |
| 3 | ΠΡΟΒΛΕΠΟΜ. ΑΡΙΘΜ ΣΥΜΜΕΤΕΧΟΝΤΩΝ (ΜΑΘΗΤΕΣ-ΚΑΘΗΓ) | **12 μαθητές – 2 καθηγητές**  |
| 4 | ΜΕΤΑΦΟΡ.ΜΕΣΟ/ΠΡΟΣΘ.ΠΡΟΔ/ΦΕΣ | * Αεροδρόμιο Ελ. Βενιζέλος: Οι γονείς των μαθητών θα αναλάβουν την ευθύνη της μετάβασης.
* Αθήνα – Κωνσταντινούπολη: **Αεροπλάνο (απευθείας πτήση).**
* Την πρώτη και την τελευταία ημέρα για την μεταφορά από αεροδρόμιο στο ξενοδοχείο και αντίστροφα, καθώς και για μια περιήγηση στην Πόλη: **Πούλμαν**
* Κωνσταντινούπολη - Αθήνα: **Αεροπλάνο (απευθείας πτήση).**
* Αεροδρόμιο Ελ. Βενιζέλος : Παραλαβή των μαθητών από τους γονείς τους.

Προτείνεται πρωινή πτήση από Αθήνα και απογευματινή από Κωνσταντινούπολη. |
| 5. | ΚΑΤΗΓ.ΚΑΤΑΛ/ΤΟΣ-ΠΡΟΣΘ. ΠΡΟΔ/ΦΕΣ | **Ξενοδοχείο 3 ή 4** αστέρων με πρωινό, στη Κωνσταντινούπολη σε τρίκλινα ή τετράκλινα δωμάτια για τους μαθητές και μονόκλινα για τους εκπαιδευτικούς. Προτιμάται ξενοδοχείο πλησίον του Ζωγραφείου Λυκείου. Επιπλέον καθημερινά δείπνο εντός ή εκτός του ξενοδοχείου. |
| 6. | **ΕΝΔΕΙΚΤΙΚΟ ΠΡΟΓΡΑΜΜΑ** | Το πρόγραμμα περιλαμβάνει επίσκεψη των μαθητών στο Ζωγράφειο Λύκειο (3 φορές) και συμμετοχή στο μαθητικό συνέδριο του Σισμανόγλειου Μεγάρου. |
| 7. | ΥΠΟΧΡ.ΑΣΦΑΛΙΣΗ ΔΙΟΡΓΑΝΩΤΗ | ΝΑΙ  |
| 8 | ΠΡΟΣΘ ΠΡΟΑΙΡ ΑΣΦΑΛ.ΚΑΛΥΨΗΣ ΕΞ.ΣΕ ΠΕΡ. ΑΤΥΧ/ΤΟΣ Ή ΑΣΘΕΝΕΙΑΣ | ΝΑΙ |
| 9 | ΤΕΛΙΚΗ ΣΥΝΟΛΙΚΗ ΤΙΜΗ ΟΡΓΑΝΩΜ. ΤΑΞΙΔΙΟΥ ΣΥΜΠ/ΝΟΥ ΤΟΥ Φ.Π.Α. | ΝΑΙ  |
| 10 | ΕΠΙΒΑΡΥΝΣΗ ΑΝΑ ΜΑΘΗΤΗ ΣΥΜΠ/ΝΟΥ ΤΟΥ Φ.Π.Α. | ΝΑΙ |
| 11 | ΚΑΤΑΛΗΚΤ. ΗΜ/ΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΑΣ | **Πέμπτη 6-2-2020** και ώρα 11:00 πμ στο γραφείο του Διευθυντή.  |
| 12 | ΗΜ & ΩΡ. ΑΝ. ΠΡΟΣΦ | **Πέμπτη 6-2-2020** και ώρα 11:30 πμ στο γραφείο του Διευθυντή. |

 Οι προσφορές κατατίθεται στο γραφείο του Διευθυντή του σχολείου σε **κλειστό φάκελο με επισυναπτόμενα τα απαραίτητα δικαιολογητικά σε πρωτότυπη μορφή, ή ηλεκτρονικά με e – mail που θα συμπεριλαμβάνει όλα τα δικαιολογητικά**

 Προκειμένου η προσφορά να είναι έγκυρη, το ταξιδιωτικό γραφείο καταθέτει **απαραιτήτως:**

* **Υπεύθυνη Δήλωση** ότι διαθέτει βεβαίωση συνδρομής νομίμων προϋποθέσεων λειτουργίας τουριστικού γραφείου, σε ισχύ μέχρι το πέρας της εκδρομής.
* **Συμβόλαιο** **Ασφάλισης Ευθύνης** διοργανωτή.
* **Συμβόλαιο** **ομαδικής και ατομικής ασφάλισης** όλων των μετακινουμένων μαθητών και εκπαιδευτικών, καθώς επίσης να υπάρχει και πρόσθετη Ασφάλιση κάλυψης εξόδων σε περίπτωση ατυχήματος ή ασθένειας, καθώς επίσης διασφάλιση πλήρους ιατροφαρμακευτικής περίθαλψης μαθητών και καθηγητών.
* **Υπεύθυνη δήλωση** ότι το τουριστικό γραφείο αποδέχεται ποινική ρήτρα σε περίπτωση αθέτησης των όρων του συμβολαίου από την πλευρά του καθώς και την επιστροφή όλων των χρημάτων στην περίπτωση μη πραγματοποίησης της εκδρομής λόγω ανωτέρας βίας (πχ φυσικές καταστροφές κτλ)

Το σχολείο επιφυλάσσεται να ελέγξει μέσω ΗΑΤΤΑ την ορθότητα και την ισχύ των συμβολαίων των τουριστικών γραφείων που θα καταθέσουν προσφορές.

**Θα ληφθούν υπόψη μόνον όσες προσφορές πληρούν στο ακέραιο τις ως άνω προδιαγραφές**. Όλες οι προσφορές θα ανοιχτούν και θα αξιολογηθούν από την αρμόδια επιτροπή του σχολείου, όπως προβλέπεται από τις κείμενες διατάξεις. «***Η αξιολόγηση των προσφορών θα γίνει με κριτήρια όχι μόνο οικονομικά αλλά και ποιοτικά, ασφάλειας και οργάνωσης . Θα συνεκτιμηθούν η ποιότητα των παρεχομένων υπηρεσιών (σχέση προσφερομένων υπηρεσιών και τιμής), η φερεγγυότητα και η αξιοπιστία του τουριστικού γραφείου καθώς και η πλήρη τήρηση των όρων της προκήρυξης***». Το πρακτορείο που θα επιλεγεί, για τη διοργάνωση της εκδρομής θα ειδοποιηθεί τηλεφωνικά αμέσως μετά την σύνταξη σχετικού πρακτικού. Πριν την υπογραφή της σχετικής σύμβασης το επιλεγόμενο πρακτορείο θα πρέπει να καταθέσει στο σχολείο αποδεικτικό κράτησης των δωματίων στο προτεινόμενο ξενοδοχείο και αποδεικτικό κράτησης των αεροπορικών εισιτηρίων στις προτεινόμενες πτήσεις, για τους μαθητές και τους καθηγητές. Υποβολή ένστασης, από τους έχοντες έννομο συμφέρον, μπορεί να γίνει εντός τριών (3) ημερών από την ανάρτηση του πρακτικού επιλογής.

 **Διαδικασία πληρωμής:** Την ημερομηνία υπογραφής της σύμβασης (ιδιωτικό συμφωνητικό) θα καταβληθεί το 40% του συνολικού ποσού της εκδρομής. Πριν την αναχώρηση θα καταβληθεί ένα πρόσθετο 30%. Το υπόλοιπο 30% επέχει μορφή ποινικής ρήτρας και θα καταβληθεί αμέσως μετά την επιστροφή και σε συνάρτηση με την καλή εκτέλεση της εκδρομής

**Ο Διευθυντής**

**Λεωνίδας Μάντζος ΡhD, MSc, MEd**